Na temelju članka 120. stavak 1. i 3. Zakona o Proračunu („Narodne Novine“ broj: 144/21), članka 35. Zakona o lokalnoj i područnoj (regionalnoj) samoupravi (''Narodne Novine'' br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 6. stavak 6. Pravilnika o postupku zaduživanja te davanja jamstva i suglasnosti jedinica lokalne i područne (regionalne) samouprave („Narodne novine“ broj 67/22) i članka 32. Statuta Općine Sveti Filip i Jakov („Službeni glasnik Općine Sveti Filip i Jakov“ broj 02/14 – pročišćeni tekst, 06/14 i 01/18, 1/20 i 2/21),Općinsko vijeće Općine Sveti Filip i Jakov na \_\_\_\_\_ sjednici održanoj \_\_\_\_ 2023. godine donosi

**O D L U K U**

**o kreditnom zaduženju Općine Sveti Filip i Jakov**

**Članak 1.**

Općina Sveti Filip i Jakov zadužuje se uzimanjem dugoročnog financijskog kredita za financiranje projekta:

*Izgradnja i opremanje Centra za starije i nemoćne osobe Sveti Filip i Jakov u iznosu 7.062.065,44 EUR.*

**Članak 2.**

Općina Sveti Filip i Jakov podnijeti će dokumentirani zahtjev za izravno kreditiranje Hrvatskoj banci za obnovu i razvitak (HBOR-u) za projekt sljedeće namjene; *Izgradnja i opremanje Centra za starije i nemoćne osobe Sveti Filip i Jakov*, koji je sastavni dio Programa ***kreditiranja EU projekti*** (objavljen na službenoj stranici: http://www.hbor.hr), te ovisno o odluci nadležnog tijela HBOR-a izravno zaključiti Ugovor o kreditu.

**Članak 3.**

Odobrava se kredit iz članka 1. ove Odluke prema Indikativnoj ponudi HBOR-a uz slijedeće uvjete:

* VALUTA KREDITA: EUR
* IZNOS KREDITA:7.062.065,44 EUR
* ROK OTPLATE: 12 godina uključujući 2 godine počeka
* POČEK: 2 godine
* KAMATA: 4,50% godišnje, fiksna uz mogućnost subvencioniranja kamatne stope iz sredstava NPOO-a u rasponu od 50%-75% sukladno podacima iz ponude HBOR-a koja je sastavni dio ove Odluke.
* NAKNADE: Naknada za obradu kreditnog zahtjeva 0,2% jednokratno prije prvog korištenja, Naknada za rezervaciju sredstava ne naplaćuje se, Naknada za prijevremenu otplatu kredita: 1% od svote prijevremeno otplaćene glavnice. Na primljena sredstva ESI fondova kojima se umanjuje glavnica kredita HBOR-a, neće se obračunavati i naplaćivati naknada za prijevremeni povrat kredita.
* INSTRUMENT OSIGURANJA: mjenice, zadužnice, zadužnica na iznos subvencije (ukoliko se odobri).
* Ostalo: sve navedeno u priloženoj ponudi sa datumom 27.10.2023..

**Članak 4.**

Ovlašćuje se općinski Načelnik da po dobivanju suglasnosti za zaduživanje Ministarstva financija, zaključi ugovor o kreditu iz članka 2. ove Odluke s Hrvatskom bankom za obnovu i razvitak, Strossmayerov trg 9, Zagreb.

**Članak 5.**

Ova Odluka stupa na snagu 8 dana nakon objave, a objaviti će se u „Službenom glasniku Općine Sveti Filip i Jakov“.

**KLASA: 403-01/23-01/05**

**URBROJ: 2198/19-02-23-01**

**Sveti Filip i Jakov, 20. studeni 2023. godine**

**OPĆINSKO VIJEĆE OPĆINE SVETI FILIP I JAKOV**

**Predsjednik Općinskog vijeća**

 **Igor Pedisić**